**Joonas Koskinen** (s. 8. maaliskuuta 1987 Ruovesi) on suomalainen entinen jääkiekkoilija. Hän on pelipaikaltaan keskushyökkääjä. Koskinen on pelasi SM-liigassa Tapparassa yhteensä 110 runkosarjaottelua tehopistein 14+14=28 ja keräten 36 jäähyminuuttia sekä neljä playoff-ottelua tehden kaksi syöttöpistettä. Hän on pelasi myös ulkomailla Ruotsissa, Slovakiassa, Kazakstanissa, Saksassa ja Tanskassa.

Ura
---

### Seuraura

Koskinen on Tapparan kasvatti. Hän oli joukkueen C-nuorten paras pistemies ja maalintekijä kaudella 2002–2003 tehoilla 14+5=19. Kauden 2003–2004 päätteeksi Koskinen voitti A-nuorten Suomenmestaruuden. Kaudella 2006–2007 hän jakoi Tapparan A-nuorten sisäisen piste-, maali- ja syöttöpörssin voiton Jukka Peltolan kanssa. Viimeisellä A-juniorikaudellaan 2007–2008 Koskinen voitti joukkueen sisäisen piste- ja syöttöpörssin tehoilla 18+25=43. Hän pelasi junioriurallaan Tapparan lisäksi myös Hämeenlinnan Pallokerhon A-nuorissa loppuosan kaudesta 2005–2006.

Huhtikuussa 2008 Tappara nosti Koskisen SM-liigarinkiinsä. Jäätyään yli-ikäiseksi A-nuorissa hän haki joukkueesta pelipaikkaa niin ikään try-outin kautta, mutta jäi ilman sopimusta. Koskinen siirtyi kauden 2008–2009 kynnyksellä vuoden mittaisella sopimuksella Mestis-joukkue Kajaanin Hokkiin. Joukkueen positiivisimpiin yllättäjiin kuuluneen Koskisen tulokaskausi Mestiksessä toi 44 runkosarjaottelussa tehot 7+19=26 sekä 11 playoff-ottelussa tehot 4+1=5. Hän voitti kauden päätteeksi Mestis-pronssia.

Toukokuussa 2009 Koskinen saapui uudelleen try-outille Tapparaan, jonne koejakso tuotti tällä kertaa jatkosopimuksen kaudeksi 2009–2010. Hän teki SM-liigadebyyttinsä näin ollen kauden avauskierroksella 10. syyskuuta 2009 paikallisottelussa Tampereen Ilvestä vastaan. Koskinen teki ottelussa myös liigauransa avausmaalin alivoimalla. Yhteensä hänen tulokaskautensa toi 55 runkosarjaottelussa tehot 10+7=17 ja neljässä playoff-ottelussa kaksi syöttöpistettä. Huhtikuussa 2010 Koskinen teki 1+1-vuotisen jatkosopimuksen Tapparan kanssa. Toisella SM-liigakaudellaan 2010–2011 hän teki runkosarjassa 11 tehopistettä. Tappara ei lopulta käyttänyt hänen sopimuksessaan ollutta optiota.

Koskinen oli Tapparasta lähdettyään vapaana agenttina aina syyskuun 2011 lopulle saakka, jolloin hän teki vuoden mittaisen sopimuksen Mestis-joukkue Jokipoikien kanssa. Koskinen ehti pelata joukkueessa 14 ottelua tehopistein 3+8=11 ja hänellä oli Mestiksen runkosarjan päätyttyä sarjan paras aloitusprosentti (58,42%). Marraskuussa 2011 Koskinen siirtyi kuitenkin Slovakian Extraligassa pelaavan HK Popradin riveihin kuukauden mittaisen koeajan kautta.

Koskinen jatkoi Popradissa myös kaudella 2012–2013, mutta hän joutui jättämään seuran pelillisten syiden vuoksi joulukuussa 2012. Koskinen vietti loppukautensa Kazakstanin mestaruussarjajoukkue Beibarys Atırawissa. Hän oli kevään 2013 pudotuspeleissä kuudella osumallaan joukkueen paras maalintekijä Aldis Āboliņšin kanssa. Beibarys hävisi lopulta finaalisarjan Irtyš Pavlodarille otteluvoitoin 4–1.

Kaudeksi 2013–2014 Koskinen palasi Suomeen ja siirtyi vuoden mittaisella sopimuksella Mikkelin Jukureihin. Siirtorajan kynnyksellä, helmikuussa 2014 hän siirtyi Lempäälän Kisaan, josta Jukureihin siirtyi vaihdossa Nestori Lähde. Kaudeksi 2014–2015 Koskinen siirtyi vuoden mittaisella sopimuksella Ruotsin kolmanneksi korkeimmalla sarjatasolla Hockeyettanissa pelaavaan Olofströms IK:hon. Joulukuussa 2014 hän siirtyi sieltä try-outille Saksan kolmanneksi korkeimmalle sarjatasolle Oberliga-joukkue ERC Sonthofeniin. Koskinen teki kahdeksassa pelaamassaan ottelussa yhdeksän tehopistettä, mutta jäi ilman jatkosopimusta. Tammikuun 2015 lopulla hän siirtyi loppukaudeksi Tanskan Metal Ligaenin Aalborg Piratesiin.

Kauden 2015–2016 alussa, syyskuussa 2015 Koskinen palasi Ruotsin Hockeyettaniin ja siirtyi vuoden mittaisella sopimuksella Vimmerby HC:n joukkueeseen. Hän voitti joukkueen sisäisen piste- ja syöttöpörssin tehoilla 5+23=28. Kaudeksi 2016–2017 Koskinen siirtyi vuoden mittaisella samassa sarjassa pelaavan Hudiksvalls HC:n riveihin. Hän voitti joukkueen sisäisen piste- ja syöttöpörssin tehoilla 9+34=43. Toukokuussa 2017 Koskinen teki Hudiksvallin kanssa vuoden mittaisen jatkosopimuksen.

### Maajoukkueura

Koskinen pelasi World U-17 Hockey Challengessa vuonna 2004. Yhteensä hän on pelannut 26 poikien maaottelua.

Muuta
-----

Koskisen isoveli Teemu pelaa Suomi-sarjajoukkue KOO-VEE:ssä.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2008–2009 | Hokki | Mestis | 44 | 7 | 19 | 26 | 8 | 11 | 4 | 1 | 5 | 6 |
| 2009–2010 | Tappara | SM-liiga | 55 | 10 | 7 | 17 | 22 | 4 | 0 | 2 | 2 | 0 |
| 2010–2011 | LeKi | Mestis | 2 | 0 | 0 | 0 | 0 | – | – | – | – | – |
|  | Tappara | SM-liiga | 55 | 4 | 7 | 11 | 14 | – | – | – | – | – |
| 2011–2012 | Jokipojat | Mestis | 14 | 3 | 8 | 11 | 2 | – | – | – | – | – |
|  | HK Poprad | SloEL | 27 | 9 | 15 | 24 | 14 | 6 | 0 | 3 | 3 | 4 |
| 2012–2013 | HK Poprad | SloEL | 32 | 2 | 7 | 9 | 10 | – | – | – | – | – |
|  | Beibarys Atıraw | Kazakstan | 6 | 3 | 2 | 5 | 4 | 14 | 6 | 2 | 8 | 4 |
| 2013–2014 | Jukurit | Mestis | 43 | 7 | 13 | 20 | 10 | – | – | – | – | – |
|  | LeKi | Mestis | 5 | 0 | 2 | 2 | 0 | – | – | – | – | – |
| 2014–2015 | Olofströms IK | Ruotsi I | 17 | 5 | 10 | 15 | 20 | – | – | – | – | – |
|  | ERC Sonthofen | OL | 8 | 2 | 7 | 9 | 4 | – | – | – | – | – |
|  | Aalborg Pirates | Tanska | 8 | 2 | 1 | 3 | 0 | 4 | 0 | 0 | 0 | 6 |
| 2015–2016 | Vimmerby HC | Ruotsi I | 34 | 5 | 23 | 28 | 24 | – | – | – | – | – |
| 2016–2017 | Hudiksvalls HC | Ruotsi I | 40 | 9 | 34 | 43 | 22 | – | – | – | – | – |
| 2017–2018 | Hudiksvalls HC | Ruotsi I | 36 | 9 | 17 | 26 | 18 | – | – | – | – | – |
| 2018–2019 | Ikurin Vire | II-divisioona | 6 | 0 | 6 | 6 | 0 | – | – | – | – | – |
| 2 kautta | yhteensä | SM-liiga | 110 | 14 | 14 | 28 | 36 | 4 | 0 | 2 | 2 | 0 |
| 4 kautta | yhteensä | Mestis | 108 | 17 | 42 | 59 | 20 | 11 | 4 | 1 | 5 | 6 |
| 2 kautta | yhteensä | SloEL | 59 | 11 | 22 | 33 | 24 | 6 | 0 | 3 | 3 | 4 |
| 1 kausi | yhteensä | Tanska | 8 | 2 | 1 | 3 | 0 | 4 | 0 | 0 | 0 | 6 |

Lähteet
-------

* Joonas Koskinen The Internet Hockey Databasessa (englanniksi)
* Joonas Koskinen *Elite Prospects*. Everysport Media Group AB.  (englanniksi)

### Viitteet

1. ↑  Iltaläksyä Jukuri-faneille, opettele pelaajien lempinimet! *facebook.com*.  30.9.2013. Jukurit SarvisClub ry. Viitattu 8.9.2017.
2. 1 2 3 4 5 6  Joonas Koskinen *Elite Prospects*. Everysport Media Group AB.  (englanniksi)
3. ↑  Joni Lindlöf palaa Turusta Tapparaan *Jatkoaika.com*.  3.12.2012. Jatkoaika r.y. Viitattu 30.9.2013.
4. ↑  Tappara kavensi ryhmäänsä *Jatkoaika.com*.  1.9.2008. Jatkoaika r.y. Viitattu 30.9.2013.
5. ↑  Joonas Koskinen Hokkiin *Jatkoaika.com*.  5.9.2008. Jatkoaika r.y. Viitattu 30.9.2013.
6. ↑  Harju, Mikko: Hokin pelaajatodistukset 2008–2009 *Jatkoaika.com*.  5.4.2009. Jatkoaika r.y. Viitattu 30.9.2013.
7. ↑  Tappara teki jatkosopimuksia *Jatkoaika.com*.  6.5.2009. Jatkoaika r.y. Viitattu 30.9.2013.
8. ↑  Tappara solmi jatkosopimuksia *Jatkoaika.com*.  1.11.2009. Jatkoaika r.y. Viitattu 30.9.2013.
9. ↑  Tilastot – Liiga *liiga.fi*.  10.9.2009. Jääkiekon SM-liiga Oy. Viitattu 30.9.2013.
10. ↑  Tappara julkisti sopimuksia – Vänttinen siirtyy JYPistä *Jatkoaika.com*.  28.4.2010. Jatkoaika r.y. Viitattu 30.9.2013.
11. ↑  Jokipojille kaksi uutta hyökkääjää *Jatkoaika.com*.  26.9.2011. Jatkoaika r.y. Viitattu 30.9.2013.
12. ↑  Jokipojat hankki SM-liigakokemusta *mtv.fi*.  26.9.2011. Helsinki:  MTV Oy. Viitattu 1.10.2011. [vanhentunut linkki]
13. ↑  Jokipojille kirvelevä menetys *Jatkoaika.com*.  11.11.2011. Jatkoaika r.y. Viitattu 30.9.2013.
14. ↑  Nemec, Marek: Preview 31. kola: HK Poprad – MsHK Žilina *hkpoprad.tipsportextraliga.sk*.  21.12.2012. HK Poprad. Viitattu 30.9.2013. (slovakiksi)[vanhentunut linkki]
15. ↑  Jukureille lisää leveyttä, Koskinen vahvistaa sentteriosastoa *Jatkoaika.com*.  28.6.2013. Jatkoaika r.y. Viitattu 30.9.2013.
16. ↑  Lähde Mikkeliin − Koskinen pois *Jatkoaika.com*.  14.2.2014. Jatkoaika r.y. Viitattu 9.3.2014.
17. ↑  Finsk center ansluter *oik.se*.  29.9.2014. Olofströms Ishockeyklubb.  Arkistoitu 6.10.2014. Viitattu 30.9.2014. (ruotsiksi)
18. ↑  Koskisen osoitteeksi Olofström IK *Jatkoaika.com*.  29.9.2014. Jatkoaika r.y. Viitattu 30.9.2014.
19. ↑  Zwei Neuzugänge! *ercsonthofen.tumblr.com*.  14.1.2015. ERC Sonthofen 1999 e.V. Viitattu 19.1.2016. (saksaksi)
20. ↑  Ny finsk forward til piraterne *aalborgpirates.dk*.  27.1.2015. Aalborg Pirates A/S. Viitattu 19.1.2016. (tanskaksi)
21. ↑  Rundberg, Micael: AVSLÖJANDET: Här landar VH:s blixtvärvning *vimmerbytidning.se*.  17.9.2015. Swepress AB.  Arkistoitu 20.8.2017. Viitattu 19.1.2016. (ruotsiksi)
22. ↑  KooKoo-puolustaja suuntaa Ruotsiin *Jatkoaika.com*.  29.7.2016. Jatkoaika r.y. Viitattu 31.7.2016.
23. ↑  Pressmeddelande från Hudik Hockey: Finska poängkungen fortsätter! *idrottonline.se/HudiksvallsHC-Ishockey*.  17.5.2017. Hudiksvalls HC – Ishockey.  Arkistoitu 1.6.2017. Viitattu 19.1.2016. (ruotsiksi)
24. ↑  Pelaajat – K *Tappara.fi*. Tamhockey Oy. Viitattu 30.9.2014.